# UREDBA

# O UTVRĐIVANJU PLANA UPRAVLJANJA VODAMA NA TERITORIJI REPUBLIKE SRBIJE DO 2027. GODINE

## ("Sl. glasnik RS", br. 33/2023)

**Član 1**

Ovom uredbom utvrđuje se Plan upravljanja vodama na teritoriji Republike Srbije do 2027. godine (u daljem tekstu: Plan upravljanja vodama), koji je odštampan uz ovu uredbu i čini njen sastavni deo.

**Član 2**

Plan upravljanja vodama je osnovni instrument kojim se implementiraju principi Okvirne direktive o vodama Evropske unije (2000/60/EC) i predstavlja strateški okvir za integralno upravljanje vodama.

Plan upravljanja vodama, propisuje ciljeve životne sredine za sva vodna tela površinskih i podzemnih voda koje je potrebno dostići uz sprovođenje aktivnosti zaštite i unapređenja vodnih resursa. Takođe, Plan upravljanja vodama sadrži i prikaz karakteristika podslivova na teritoriji Republike Srbije, ocenu pritisaka i uticaja ljudskih aktivnosti na količinu i kvalitet voda, podatke o monitoringu kvaliteta površinskih i podzemnih voda, ekonomske analize i pregled programa mera za dostizanje dobrog statusa voda.

**Član 3**

Plan upravljanja vodama se sastoji iz osnovnog tekstualnog dela i priloga vezanih za njegovu primenu.

Osnovni tekstualni deo Plana upravljanja vodama objavljuje se u "Službenom glasniku Republike Srbije".

Prilozi su:

1) Prilog 1: Tabele;

2) Prilog 2: Metodologije;

3) Prilog 3: Program mera;

4) Prilog 4: Smernice za izradu višegodišnjeg programa monitoringa površinskih i podzemnih voda;

5) Prilog 5: Karte.

Prilozi koji su vezani za primenu Plana upravljanja vodama objavljeni su na internet stranici: www.rdvode.gov.rs.

**Član 4**

Plan upravljanja vodama je dostupan zainteresovanim stranama na internet stranici Ministarstva poljoprivrede, šumarstva i vodoprivrede.

**Član 5**

Ova uredba stupa na snagu osmog dana od dana objavljivanja u "Službenom glasniku Republike Srbije".

**Plan upravljanja vodama na teritoriji Republike Srbije do 2027. godine, koji je sastavni deo ove uredbe, objavljen u "Sl. glasniku RS", br. 33/2023, možete pogledati** [**OVDE**](http://www.eupropisi.com/dokumenti/SG_033_2023_001.pdf)